ai4bharat/Pralekha huggingface dataset:
உள்துறை அமைச்சகம்
தேசிய விருதுகளுக்கான இணையதளம் தொடக்கம், பல்வேறு விருதுகளுக்கான பரிந்துரைகள் வரவேற்கப்படுகிறது
தேசிய விருதுகளுக்கான பொது இணையதளத்தை  அரசு வடிவமைத்துள்ளது. மத்திய அரசின் பல்வேறு அமைச்சகங்கள், துறைகள், முகமைகளின் விருதுகள் குறித்த விவரங்கள் ஒரே தளத்தில் இடம் பெறச் செய்யப்பட்டுள்ளது. இதன் மூலம் பொதுமக்களின் பங்களிப்புடன் வெளிப்படைத்தன்மை உறுதி செய்யப்படும். ஒவ்வொரு குடிமகனும் அல்லது அமைப்பும் மத்திய அரசின் பல்வேறு விருதுகளுக்காக தனிநபர்களையோ அல்லது அமைப்புகளையோ பரிந்துரை செய்வதற்கான வசதிகள் இத்தளத்தில் ஏற்படுத்தப்பட்டுள்ளது.
தற்போது பின்வரும் விருதுகளுக்கான பரிந்துரைகள் வரவேற்கப்படுகிறது.
பத்ம விருதுகள் – கடைசி நாள் 15.09.2022
டிஜிட்டல் இந்தியா விருதுகள் 2022 - கடைசி நாள் 15.09.2022
தேசிய நீர் விருதுகள் 2022 - கடைசி நாள் 15.09.2022
வன உருவாக்கத்தில் சிறந்த செயல்பாட்டுக்கான தேசிய விருது
- கடைசி நாள் 30.09.2022
தேசிய கோபால் ரத்னா விருது - கடைசி நாள் 30.09.2022
மகளிர் சக்தி விருது 2023 - கடைசி நாள் 31.10.2022
சுபாஷ் சந்திரபோஸ் பேரிடர் மேலாண்மை விருது 2023
- கடைசி நாள் 30.09.2022
மனித உயிரை பாதுகாத்ததற்கான விருது - கடைசி நாள் 30.09.2022
மேலும்வ விவரங்களுக்கும் விண்ணப்பிக்கவும் https://awards.gov.in என்ற தேசிய விருது இணையப்பக்கத்தைக் காணவும்.
பொருளாதார விவகாரங்களுக்கான மத்திய அமைச்சரவைக் குழு
2019-20 சர்க்கரை பருவத்தில் உபரியாகும் சர்க்கரையை வெளியேற்ற வகைசெய்யும் சர்க்கரை ஏற்றுமதி கொள்கைக்கு மத்திய அமைச்சரவை அனுமதி நடப்பு நிதியாண்டில் சுமார் 60 லட்சம் டன் சர்க்கரை ஏற்றுமதிக்கு வாய்ப்பு
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், 2019-20 சர்க்கரை பருவத்தில் ஒரு மெட்ரிக் டன்னிற்கு ரூ.10,448 என்ற அளவில் சர்க்கரை ஆலைகளுக்கு ஒட்டுமொத்த ஏற்றுமதி மானியம் வழங்க ஒப்புதல் அளிக்கப்பட்டது. இதற்காக ரூ.6,268 கோடி செலவாகும் என மதிப்பிடப்பட்டுள்ளது.
இந்த ஒட்டுமொத்த ஏற்றுமதி மானியம், சர்க்கரையைக் கையாளுதல், மேம்படுத்துதல் மற்றும் இதரப் பணிகளுக்கான செலவுகளை ஈடுகட்ட உதவும். அத்துடன், சர்வதேச மற்றும் உள்நாட்டுப் போக்குவரத்து, 2019-20 சர்க்கரைப் பருவத்தில் சர்க்கரை ஆலைகளுக்கு ஒதுக்கீடு செய்யப்பட்ட அதிகபட்ச அனுமதிக்கப்பட்ட சர்க்கரை அளவான 60 லட்சம் மெட்ரிக் டன் அளவிற்கு ஏற்றுமதி செய்வதற்கான போக்குவரத்து செலவினத்தை ஈடுகட்டவும் இந்த மானியத் தொகை உதவிகரமாக இருக்கும்.
சர்க்கரை ஆலைகள் விவசாயிகளுக்கு வழங்க வேண்டிய கரும்பு நிலுவைத் தொகையை பட்டுவாடா செய்ய ஏதுவாக, மானியத்தொகை விவசாயிகளின் வங்கிக் கணக்கில் நேரடியாக செலுத்தப்படுவதுடன், எஞ்சிய தொகை ஆலைகளின் கணக்கில் செலுத்தப்படும்.
அரசு பல்வேறு நடவடிக்கைகளை மேற்கொண்ட போதிலும், 2017-18 மற்றும் 2018-19 சர்க்கரைப் பருவத்தில், சர்க்கரை உபரியாக உற்பத்தி செய்யப்பட்டதோடு, விரைவில் தொடங்கவுள்ள 2019-20 சர்க்கரைப் பருவத்திலும் தொடக்க நிலை உற்பத்தியாக 142 லட்சம் மெட்ரிக் டன்னும், பருவ இறுதியில் 162 லட்சம் மெட்ரிக் டன் கையிருப்பும் ஏற்படும் என எதிர்பார்க்கப்படுகிறது.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
மனித வள மேம்பாட்டு அமைச்சகம்
கே.வி.எஸ் தேசிய ஒருமைப்பாட்டு முகாம்-“ஒரே பாரதம், ஒன்றுபட்ட பாரதம்” நாளை  விஞ்ஞான்பவனில் திரு. பிரகாஷ் ஜவ்டேகர் தொடங்கி வைக்கிறார்
மத்திய மனிதவள மேம்பாட்டுத்துறை அமைச்சர் திரு. பிரகாஷ் ஜவ்டேகர், கே.வி.எஸ் தேசிய ஒருமைப்பாட்டு முகாமை -“ஒரே பாரதம், ஒன்றுபட்ட பாரதம்” - புதுதில்லி விஞ்ஞான் பவனில் புதன் கிழமை  அன்று தொடங்கி வைக்கிறார்.
குழுப் பாடல்கள், குழு நடனம், நாடகம், ஓவியம் தீட்டுதல், தனிநபர் வாய்ப்பாட்டு, தனிநபர் பாரம்பரிய நடனம், கைவினைப் பொருட்கள் கண்காட்சி ஆகியவை இந்த முகாமில் இடம்பெற்றிருக்கும். இவற்றை அக்டோபர் 31-ஆம் தேதி முதல் நவம்பர் 2-ஆம் தேதிவரை காலை 10 மணி முதல் மாலை 5 மணிவரை பொதுமக்கள் பார்வையிடலாம்.
தேசிய ஒருமைப்பாட்டு முகாமின் நோக்கம் பல வகைகளில் தனித்துவம் வாய்ந்தது. பாரம்பரிய கலாச்சாரம்-நடனம், இசை, பாடல் மற்றும் சமூகப் பொருளாதார முன்னேற்றத்தை ஒருங்கிணைக்கும் வகையில் இந்த முகாம் அமையும்.
----
(Visitor Counter : 269
திறன் மேம்பாடு மற்றும் தொழில் முனைவோர் அமைச்சகம்
நாட்டில் திறன் வளர்த்தலுக்காக அரசின் பல்வேறு நடவடிக்கைகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய திறன் வளர்த்தல் மற்றும் தொழில் முனைதல் அமைச்சர் திரு ஆர்.கே. சிங், கீழ்க்கண்ட தகவல்களை அளித்தார்.
கொவிட்-19 பொதுமுடக்கத்துக்கிடையே 'ஈ-ஸ்கில் இந்தியா' தளத்தின் வழியே தேசிய திறன் வளர்த்தல் நிறுவனத்தின் மூலம் இணைய வழி திறன் பயிற்சிகளை, திறன் வளர்த்தல் மற்றும் தொழில் முனைதல் அமைச்சகம் வழங்குகிறது.
2020 செப்டம்பர் 21 முதல் நேரடி பயிற்சிகளை உள்துறை அமைச்சகம் அனுமதித்துள்ள நிலையில், சுகாதாரம் மற்றும் குடும்ப நல அமைச்சகம் வெளியிட்டுள்ள நிலையான செயல்பாட்டு வழிமுறைகளைப் பின்பற்றி பயிற்சிகள் நடத்தப்படும்.
பொதுமுடக்கத்தின் போது 9,38,851 நபர்களுக்கு இணையம் மூலம் பயிற்சி வழங்கப்பட்டுள்ளது. இதைத் தவிர, 1,31,241 பேர் பாரத்ஸ்கில் கைபேசி செயலியின் மூலம் ஆன்லைன் பயிற்சி வசதிகளைப் பெற்றனர்.
அமைச்சகத்தின் கீழ் செயல்படும் தன்னாட்சி பெற்ற அமைப்பான தேசிய பயிற்சியியல் ஊடக நிறுவனம், 3080 இணைய வழி வகுப்புகள் மூலம் 16,55,953 பேரை சென்றடைந்துள்ளது.
குறுகிய கால திறன் வளர்த்தல் பயிற்சிகளை அளிப்பதற்காக பிரதமர் கௌஷல் விகாஸ் யோஜனா-2016-20 என்னும் திட்டத்தை நாடு முழுவதும் திறன் வளர்த்தல் மற்றும் தொழில் முனைதல் அமைச்சகம் செயல்படுத்துகிறது.
இத்திட்டத்தின் கீழ், கடந்த மூன்று வருடங்களில், 2020 மார்ச் 17 வரை, நாடு முழுவதும் 88.91 லட்சம் பேருக்கு பயிற்சி அளிக்கப்பட்டுள்ளது. 2017-18, 2018-19 மற்றும் 2019-20 ஆகிய ஆண்டுகளில், இந்த திட்டத்தின் மூலம் தமிழ்நாட்டில் முறையே 1,33,589, 1,27,850 மற்றும் 1,73,156 நபர்களுக்கு பயிற்சி வழங்கப்பட்டுள்ளது.
இந்த மூன்று வருடங்களில் நாடு முழுவதும் முறையே 21,55,838, 20,97,297 மற்றும் 46,38,069 பேருக்கு பயிற்சியளிக்கப்பட்டுள்ளது.
https://pib.gov.in/PressReleasePage.aspx?PRID=1656070
(Visitor Counter : 112
சிறப்பு சேவைகள் மற்றும் கட்டுரைகள்
காரைக்குடி மத்திய மின்வேதியியல் ஆய்வகத்தில் பார்வையாளர்கள் தினம் கொண்டாட்டம்
ஆய்வகத்தை பொதுமக்கள் இலவசமாக பார்வையிட அனுமதி
மத்திய அறிவியல் மற்றும் தொழில்நுட்ப அமைச்சகத்தின் கீழ் புதுடில்லியில் இயங்கி வரும் சிஎஸ்ஐஆர் எனப்படும் அறிவியல் மற்றும் தொழிலக ஆய்வுக் குழுமத்திற்கு கடந்த 1942 ஆம் ஆண்டு செப்டம்பர் மாதம் 26 ஆம் தேதி அன்று அடிக்கல் நாட்டப்பட்டது. இந்த தினத்தை நினைவு கூரும் வகையில், காரைக்குடி மத்திய மின்வேதியியல் ஆய்வகம் சார்பில் வரும் செப்டம்பர் 26 ஆம் தேதி பார்வையாளர்கள் தினமாக கொண்டாடப்பட உள்ளது..
இதை முன்னிட்டு அன்றைய தினம் காலை 9.30 மணி முதல் மாலை 4.30 மணி வரை பள்ளி, கல்லூரி மாணவ, மாணவிகள் மற்றும் அனைத்து பொதுமக்களும் காரைக்குடி மத்திய மின்வேதியியல் ஆய்வகம் ஆராய்ச்சிகள் மற்றும் கண்டுபிடிப்புகளை இலவசமாக நேரடியாக கண்டுகளிக்கலாம்.
மேலும் அன்றைய தினம், நவீன தொழில்நுட்பத்தால் தயாரான காரீய அமில பேட்டரி மற்றும் லித்தியம்அயன் பேட்டரியில் இயங்கும் ரிக்ஷா, ஸ்கூட்டர், சைக்கிள் ஆகியவற்றின் மாதிரிகள் காட்சிப்படுத்தப்பட உள்ளது. மேலும், தண்ணீரில் இருந்து உற்பத்தி செய்யப்படும் பசுமை எரிசக்தி ஹைட்ரஜன் உற்பத்தி, மின்மூலாம்பூசுதல் ஆகிய பல்வேறு துறைகளில் கண்டுபிடிக்கப்பட்ட ஆராய்ச்சிகளின் மாதிரிகள் செயல்விளக்க முறைகள் பார்வையாளர்களுக்கு விளக்கப்படவுள்ளது.
மேலும், பார்வையாளர்கள் வந்து செல்வதற்கு ஏதுவாக காரைக்குடி பழைய மற்றும் புதிய பேருந்து நிலையத்திலிருந்து சிறப்பு பேருந்து வசதி ஏற்பாடு செய்யப்பட்டுள்ளது. மாணவ, மாணவிகள் மற்றும் பொதுமக்கள் இந்த வாய்ப்பினை பயன்படுத்தி மத்திய மின்வேதியியல் ஆய்வகத்தின் கண்டுபிடிப்புகளையும் தொழில்நுட்பங்களையும் கண்டுகளித்து மற்றவர்களுக்கும் அறிவியல் விழிப்புணர்வை ஏற்படுத்த வேண்டும். மேலும் விவரங்களுக்கு தொலைபேசி 04565-241470, 241474, 241204 மற்றும் அலைபேசி 9994614582, 9443609776, 7598449117 எண்களில் தொடர்பு கொள்ளலாம்.
இத்தகவல் காரைக்குடி மத்திய மின்வேதியியல் ஆய்வகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 439 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 25,178 பேர் கொவிட் தொற்றால் பாதிக்கப்பட்டுள்ளனர். இது 0.06 சதவீதமாகும்.
தொற்றிலிருந்து மீண்டவர்களின் விகிதம் 98.76 சதவீதம்.
கடந்த 24 மணி நேரத்தில் 3,861 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,14,599 பேர்.
கடந்த 24 மணி நேரத்தில் 1,839 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.49% வாராந்திர பாதிப்பு விகிதம் 2.17% இதுவரை மொத்தம் 92.77 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 73,760 பரிசோதனைகள் நடத்தப்பட்டுள்ளன.
பெண்கள் மற்றும் குழந்தை நலன் அமைச்சகம்
திட்டங்களின் பயன்கள்/சேவைகள் வழங்க அடையாள ஆவணங்கள்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி. ஸ்மிருதி இராணி கூறியதாவது:
அங்கன்வாடி சேவைகள் திட்டத்தின் கீழ் பயனாளிகள் ஆதார் அடிப்படையில் அடையாளம் காணப்படுகின்றனர். ஆதார் அட்டை இல்லாத பயனாளிகளுக்கு கள அலுவலர்கள் ஆதார் எண் பெற உதவுகின்றனர். அதுவரை ஆதார் இல்லாத பயனாளிகளுக்கு மாற்று அடையாள ஆவணங்கள் மூலம் அங்கன்வாடி சேவைகள் அளிக்கப்படுகின்றன.
கோவிட்-19 தடுப்பூசி செலுத்திக் கொள்வதற்கு ஆதார் எண், ஓட்டுநர் உரிமம், பான் எண், பாஸ்போர்ட், ஓய்வூதிய புத்தகம், என்பிஆர் ஸ்மார்ட் அட்டை, வாக்காளர் அடையாள அட்டை, மாற்றுத்திறனாளி அடையாள அட்டை, குடும்ப அட்டை , மாணவர் அடையாள அட்டை என 9 அடையாள ஆவணங்களை 18 வயதுக்கு மேற்பட்டவர்கள் கோவின் இணையதளத்தில் பதிவு செய்து கொள்ளலாம்.
ஆதார் எண் இல்லாதவர்களுக்கு, இதர ஆவணங்கள் மூலம் அரசின் சேவைகள் அளிக்கப்படுகின்றன.
மேலும் விவரங்களுக்கு கீழ்கண்ட ஆங்கில செய்தி குறிப்பைக் காணவும்: https://pib.gov.in/PressReleasePage.aspx?PRID=1796826
அறிவியல் மற்றும் தொழில்நுட்பத்துறை
குறைவான எரிசக்தியைப் பயன்படுத்தி குறைந்த அளவிலான கார்பனை வெளியேற்றக் கூடிய ஹைட்ரஜன் உற்பத்தி முறையை ஏஆர்சிஐ விஞ்ஞானிகள் உருவாக்கியுள்ளனர்
மத்திய அறிவியல் & தொழில்நுட்பத் துறையின் கட்டுப்பாட்டில் உள்ள தன்னாட்சி நிறுவனமான உலோகவியல் பவுடர் & புதிய பொருட்களுக்கான சர்வதேச அதிநவீன ஆராய்ச்சி மையம்  விஞ்ஞானிகள், உயர்தர  ஹைட்ரஜன் உற்பத்தி முறையை உருவாக்கியுள்ளனர்.
மெத்தனால் – தண்ணீர் கலவையை புறஅழுத்தம் மற்றும் வெப்பநிலையில், தண்ணீரை மின்பகுப்பாய்வு செய்யத்தேவைப்படும் மின்சக்தியில் மூன்றில் ஒரு பங்கை மட்டும் பயன்படுத்தி இந்த தூய்மையான ஹைட்ரஜன் தயாரிக்கப்படுகிறது. இந்த வகை ஹைட்ரஜன் ஏறத்தாழ முழுமையான கார்பன் வெளியேற்றம் இல்லாத எரிபொருளாகவும், நீடித்த எரிசக்திக்கான முன்மாதிரி திட்டமாகவும் இருக்கும். இந்தப் புதிய முறையில் உற்பத்தி செய்யப்படும் ஹைட்ரஜன் வருங்காலத்தில் முக்கிய பங்கு வகிக்கும் என விஞ்ஞானிகள் தெரிவித்துள்ளனர்.
இந்த ஹைட்ரஜன் எரிபொருள், ரசாயனம் கலந்த எரிபொருட்களான கேசோலின். டீசல், திரவப்பெட்ரோலிய எரிவாயு போன்றவற்றுடன் ஒப்பிடுகையில் அதிக எரிசக்தித் திறன் கொண்டதாக உள்ளதுடன், ஹைட்ரஜனை பிரித்தெடுக்க தேவையான மூலப்பொருளான தண்ணீர் அபரிதமான அளவில் கிடைப்பதால் இது மிகவும் பயனுள்ளதாக இருக்கும் என்றும் கூறப்படுகிறது. அத்துடன் இயற்கை எரிவாயு,பெட்ரோலியப் பொருட்கள் மற்றும் உயிரிக்கழிவுகளிலும் ஹைட்ரஜன் அதிக அளவில் இருப்பதால் உற்பத்தியை அதிக அளவில் மேற்கொள்ள முடியும் என்றும் விஞ்ஞானிகள் தெரிவித்துள்ளனர்.
புதிய முறையில் ஹைட்ரஜனை உற்பத்தி செய்யும் இந்த முறைக்கு காப்புரிமையும் பெறப்பட்டுள்ளது
மேலும் விவரங்களுக்கு ஏஆர்சிஐ நிறுவனத்தின்எரிபொருள் தொழில்நுட்ப மைய முதுநிலை விஞ்ஞானி டாக்டர் ஆர் பாலாஜி-யை rbalaji@arci.res.in என்ற இணையதளத்தில் தொடர்பு கொள்ளலாம்.
குடியரசுத் துணைத் தலைவர் செயலகம்
குடியரசுத் துணைத் தலைவர் முதல் முறையாக லட்சத்தீவிற்கு அரசுமுறைப் பயணம்.
காட்மட் மற்றும் ஆந்த்ரோத் தீவுகளில் இரண்டு கலை மற்றும் அறிவியல் கல்லூரிகளை திறந்துவைத்தார்.
லட்சத்தீவுகளின் சமூக-பொருளாதார வளர்ச்சி தேசத்தின் வளர்ச்சிக்கு இன்றியமையாதது: குடியரசுத் துணைத் தலைவர்.
குடியரசுத் துணைத் தலைவர் திரு. வெங்கைய்யா நாயுடு முதல் முறையாக லட்சத்தீவு யூனியன் பிரதேசத்துக்கு அரசுமுறைப் பயணம் மேற்கொண்டார். காட்மட் மற்றும் ஆந்த்ரோத் தீவுகளில் இரண்டு கலை மற்றும் அறிவியல் கல்லூரிகளை அவர் இன்று திறந்துவைத்தார்.
காட்மட் தீவில் நடைபெற்ற கூட்டத்தில் உரையாற்றிய திரு. நாயுடு, இந்தியாவின் குடியரசுத் துணைத் தலைவராக லட்சத்தீவுகளுக்கு தனது முதல் அரசுமுறைப் பயணம் குறித்து மகிழ்ச்சி தெரிவித்தார். ‘பண்டைய கலாச்சாரம், பாரம்பரியம் மற்றும் இயற்கை அழகு ஆகியவற்றின் தனித்துவமான சங்கமமாக லட்சத்தீவு பெருமை கொள்கிறது என்று அவர் கூறினார்.
இரண்டு கல்லூரிகளைத் திறந்து வைத்த திரு. நாயுடு, தீவுகளைச் சேர்ந்த மாணவர்கள், குறிப்பாகப் பெண்கள் , இப்பகுதியின் புவியியல் கட்டுப்பாடுகளைக் கடந்து, வேலை வாய்ப்புடன் கூடிய தரமான உயர்கல்வியைத் தொடர இந்த கல்லூரியில் உள்ள பாடப்பிரிவுகள் உதவும் என்று கூறினார். இக்கல்லூரிகள், பாண்டிச்சேரி பல்கலைக்கழகத்தின் கீழ் இணைக்கப்பட்டுள்ளன.
பாண்டிச்சேரி பல்கலைக்கழகத்தின் வேந்தராகவும் இருக்கும் குடியரசுத் துணைத் தலைவர், மாணவர்களிடையே திறன் மேம்பாட்டின் முக்கியத்துவத்தை வலியுறுத்தினார். இத்தீவுகளில் உள்ள இளைஞர்களின் வேலைவாய்ப்பை அதிகரிக்க திறன் மேம்பாடு தொடர்பான பல குறுகிய கால பாடப்பிரிவுகளை தொடங்குமாறு நிர்வாகத்திற்கு அவர் அறிவுறுத்தினார்.
தேசத்தின் வளர்ச்சிக்கு லட்சத்தீவுகளின் வளர்ச்சி இன்றியமையாதது என்று குடியரசுத் துணைத் தலைவர் வலியுறுத்தினார்.
தீவுகளில் ஒருமுறை பயன்படுத்தும் பிளாஸ்டிக்கிற்கு முழுமையான தடையை அமல்படுத்தியதற்காக லட்சத்தீவு மக்கள் மற்றும் நிர்வாகத்தின் உறுதியை திரு. நாயுடு வெகுவாக பாராட்டினார். இரண்டு ஆண்டுகளில் இத்தீவுகள், 100 சதவீத பசுமை ஆற்றல் அடைவதை நோக்கி பயணிப்பதையும் அவர் பாராட்டினார்.
மக்களின் வாழ்வாதாரத்தை குறித்து பேசுகையில், திரு. நாயுடு, மக்கள் தங்களின் திறன்களை மேம்படுத்தி, உலகத் தரத்துடன் இன்றைய தேவைக்கு ஏற்றவாறு தங்களை மாற்றிக்கொள்ளவேண்டியதின் உடனடித் தேவையை எடுத்துரைத்தார்.
மனித வள மேம்பாட்டு அமைச்சகம்
மத்திய கல்வி அமைச்சர் திரு. தர்மேந்திர பிரதான் புதுதில்லியில் ஃபின்லாந்து கல்வி அமைச்சர் திரு. பெட்ரி ஹொன்கோனெனுடன் பேச்சு நடத்தினார்
மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான், ஃபின்லாந்தின் கல்வி, அறிவியல் மற்றும் கலாச்சாரத் துறை அமைச்சர் திரு. பெட்ரி ஹொன்கோனெனுடன் புதுதில்லியில் பேச்சு நடத்தினார். கொவிடு-க்கு பிந்தைய சவாலான காலங்களில் கல்வித் துறையின் முக்கிய பிரச்சனைகள் குறித்து இரு அமைச்சர்களும் விவாதித்தனர். குழந்தைகளின் கற்றல் இடைவெளியைக் குறைக்க உறுதியான அணுகுமுறை தேவை என்று அவர்கள் இருவரும் குறிப்பிட்டனர். இந்தியாவில் தற்போது நடைபெற்று வரும் கல்விச் சீர்திருத்தங்கள் குறித்தும் அமைச்சர்கள் ஆலோசித்தனர். இருதரப்பு ஒத்துழைப்பின் முன்னுரிமை தூணாக அறிவாற்றலை உருவாக்குவது மற்றும் கல்வி, திறன் மேம்பாடு மற்றும் எல்லைப்புற ஆராய்ச்சி ஆகிய அனைத்து துறைகளிலும் ஒத்துழைப்பை அதிகரிப்பது குறித்தும் அவர்கள் பயனுள்ள ஆலோசனைகளை மேற்கொண்டனர்.
நிகழ்ச்சியில் பேசிய திரு தர்மேந்திரப் பிரதான், இந்தியாவுடன் அறிவுசார் துறையில் ஒத்துழைக்க ஃபின்லாந்து ஆர்வம் காட்டுவதாக கூறினார். குறிப்பாக புதிய தேசிய கல்விக் கொள்கையில் இருந்து ஏற்படும் பலன்களின் விளைவாக, ஃபின்லாந்து இந்த ஒத்துழைப்பை அதிகரிக்க விரும்புவதாக அவர் மகிழ்ச்சி தெரிவித்தார். இந்தியா, ஃபின்லாந்து ஆகிய இரண்டு நாடுகளும் ஆரம்ப கால குழந்தைகள் பராமரிப்பு, ஆசிரியர் பயிற்சி, டிஜிட்டல் கல்வி போன்றவற்றில் ஒருவருக்கொருவர் சிறந்த நடைமுறைகளைப் பகிர்ந்து கொண்டு பயனடையலாம் என்று அவர் மேலும் கூறினார். ஃபின்லாந்து பல்கலைக்கழகங்கள் இந்திய உயர்கல்வி நிறுவனங்களுடன் இணைந்து செயல்பட அவர் அழைப்பு விடுத்தார். வெளிநாட்டுப் பல்கலைக் கழகங்கள் தங்களது வளாகங்களை இந்தியாவில் அமைக்க அனுமதிக்கும் கொள்கையை மத்திய அரசு விரைவில் கொண்டு வரவுள்ளதாகவும் திரு தர்மேந்திரப் பிரதான் தெரிவித்தார்.
இந்த சந்திப்பின்போது, இந்தியாவின் புதிய தேசிய கல்விக் கொள்கை, ஃபின்லாந்தின் கல்வியியல் கொள்கைகளுடன் பல அம்சங்களில் இணைந்திருப்பதாக ஃபின்லாந்து அமைச்சர் ஹொன்கோனெனுன் சுட்டிக்காட்டினார். மாணவர் சார்ந்த அணுகுமுறை மற்றும் செயல்வழிக் கற்பித்தல் ஆகியவை ஃபின்லாந்து கல்வி முறையின் முக்கிய அம்சங்கள் என்று அவர் குறிப்பிட்டார். ஃபின்லாந்தின் கல்வி மற்றும் கலாச்சார அமைச்சகம், கல்வித் துறையில் இந்தியாவுடன் ஒத்துழைத்துச் செயல்படுவதற்கு ஃபின்லாந்து பல்கலைக்கழகங்களுக்கு குறிப்பிட்ட அளவு நிதி ஒதுக்கப்பட்டுள்ளதாகவும் ஃபின்லாந்து அமைச்சர் தெரிவித்தார்.
ஃபின்லாந்தின் தேசிய கல்வி முகமை பள்ளிக் கல்வியின் பல்வேறு பிரிவுகளில் தகவல் மற்றும் உள்ளடக்கத்தைப் பகிர்வதன் மூலம் கல்வி ஒத்துழைப்பை மேம்படுத்துவதற்காக, தேசிய கல்வி ஆராய்ச்சி மற்றும் பயிற்சி கவுன்சிலுடன் புரிந்துணர்வு ஒப்பந்தத்தில் கையெழுத்திட்டுள்ளது.
-------
SG/PLM/RS/IDS
(Visitor Counter : 279
தொழிலாளர் மற்றும் வேலைவாய்ப்பு அமைச்சகம்
நாடு முழுக்க 21 ஈ.எஸ்.ஐ. மருத்துவமனைகள் கோவிட்-19 சிகிச்சைக்கான மருத்துவமனைகளாக மாற்றம் - 2400 தனிமைப்படுத்தல் படுக்கை வசதிகள் உருவாக்கம்: சந்தோஷ் கங்க்வார்.
ஹரியானா மாநிலம் பரீதாபாத்தில் உள்ள ஈ.எஸ்.ஐ. மருத்துவக் கல்லூரி மற்றும் மருத்துவமனையில் பிளாஸ்மா வங்கியை, மத்திய தொழிலாளர் நலன் மற்றும் வேலைவாய்ப்புத் துறை அமைச்சர்  திரு. சந்தோஷ்குமார் காங்க்வார், ஹரியானா முதல்வர் திரு. மனோகர்லால் கட்டார் ஆகியோர் புதுடெல்லியில் ஹரியானா பவனில் இருந்து காணொளி மூலம் நேற்று தொடங்கி வைத்தனர்.
அப்போது பேசிய திரு. கங்க்வார், கோவிட்-19 நோயாளிகளுக்கு சிகிச்சை அளிப்பதில் பிளாஸ்மா வங்கி மிக முக்கியமான கட்டமைப்பு வசதியாக இருக்கும் என்று தெரிவித்தார்.
கோவிட் பாதிப்பு உள்ள இந்த நெருக்கடியான சூழ்நிலையில், நாடு முழுக்க 21 ஈ.எஸ்.ஐ. மருத்துவமனைகள், பிரத்யேகமான கோவிட்-19 சிகிச்சை மருத்துவமனைகளாக மாற்றப்பட்டிருப்பதாகத் தெரிவித்தார். 2400க்கும் மேற்பட்ட தனிமைப்படுத்தல் படுக்கைகள், 550 ஐ.சி.யூ. / வென்டிலேட்டர்களுடன் 200 எச்.டி.யூ. படுக்கை வசதிகள் இதில் உருவாக்கப்பட்டுள்ளன. அல்வார் , பிஹ்ட்டா, பாட்னா , குல்பர்க்கா , கோர்பா  என 4 ஈ.எஸ்.ஐ. மருத்துவமனைகளில் தனிமைப்படுத்தல் வசதி  ஏற்படுத்தப்பட்டுள்ளது. மேலும் பரிதாபாத் , பசாய்தரபூர்  மற்றும் சனத்நகர், ஹைதராபாத் ஈ.எஸ்.ஐ. மருத்துவமனைகளில் கோவிட்-19 நோய் பாதிப்பைக் கண்டறியும் மருத்துவப் பரிசோதனை வசதிகள் செய்யப்பட்டுள்ளன. கோவிட்-19 பாதிப்பு தீவிரமாக உள்ள நோயாளிகளுக்கு சிகிச்சை அளிக்க பரிதாபாத் மற்றும் சனத்நகர் ஈ.எஸ்.ஐ. மருத்துவமனைகளில் பிளாஸ்மா சிகிச்சை அளிக்கப்படுகிறது. தமது அமைச்சகத்தின் கீழ் செயல்படும் ஈ.எஸ்.ஐ. மருத்துவமனைகள் கோவிட் நோயைக் கட்டுப்படுத்துவதில் மேற்கொண்டுள்ள முயற்சிகளை அமைச்சர் கங்க்வார் பாராட்டினார். காப்பீடு செய்யப்பட்ட தொழிலாளர்களுக்கு சமூகப் பாதுகாப்பு அளிப்பதற்காக, தொடக்க காலத்தில் இருந்தே ஈ.எஸ்.ஐ. கார்ப்பரேசன் தொடர்ந்து செயல்பட்டு வருவதாக அவர் குறிப்பிட்டார். கடந்த 67 ஆண்டு கால செயல்பாட்டில், மொத்தம் உள்ள 722 மாவட்டங்களில், ஈ.எஸ்.ஐ.சி. வசதி 566 மாவட்டங்களில் ஏற்படுத்தப்பட்டுள்ளதாக அவர் கூறினார். சுமார் 12 கோடி பேர் ஈ.எஸ்.ஐ. வசதிகளைப் பயன்படுத்தி வருவதாக அவர் தெரிவித்தார்.
கோவிட்-19 நோயைக் கட்டுப்படுத்துவதில் ஹரியானா அரசு மேற்கொண்டு வரும் முயற்சிகளை முதல்வர் திரு. மனோகர்லால் கட்டார் பட்டியலிட்டார். ஹரியானாவில் பஞ்சுலா, ரோஹ்டக் மற்றும் குருகிராம் என 3 இடங்களில் பிளாஸ்மா சிகிச்சை வசதி தொடங்கப் பட்டிருப்பதாகவும் அவர் தெரிவித்தார். கோவிட் பாதிப்பில் இருந்து குணமானவர்கள், மற்ற நோயாளிகளைக் காப்பாற்றுவதற்கு தாங்களாக முன்வந்து பிளாஸ்மா தானம் செய்ய வேண்டும் என்று அவர் வேண்டுகோள் விடுத்தார்.
(Visitor Counter : 192
பிரதமர் அலுவலகம்
யுனெஸ்கோவின் உலக பாரம்பரிய பட்டியலில் ஹொய்சளர் கோவில்களின் புனிதச் சின்னங்கள் சேர்க்கப்பட்டதற்கு பிரதமர் மகிழ்ச்சி
பிரதமர் திரு. நரேந்திர மோடி, யுனெஸ்கோவின் உலக பாரம்பரிய பட்டியலில் ஹொய்சளர்களின் புனிதச் சின்னங்கள் சேர்க்கப்பட்டதற்குப் மகிழ்ச்சி தெரிவித்துள்ளார்.
இது குறித்து யுனெஸ்கோ-வின் எக்ஸ் சமூக வலைதளப் பதிவைப் பகிர்ந்து பிரதமர் வெளியிட்டுள்ள பதிவில் கூறி இருப்பதாவது:
“இந்தியாவுக்கு மேலும் பெருமை கிடைத்துள்ளது!
ஹொய்சளர்கள் கோவில்களின் அற்புதமான புனிதச் சின்னங்கள் யுனெஸ்கோவின் உலக பாரம்பரிய பட்டியலில் சேர்க்கப்பட்டுள்ளன. ஹொய்சளர்களின் கோயில்கள் காலத்தால் அழியாத அழகு மற்றும் நுணுக்கமான கலைத் திறன்களைக் கொண்டுள்ளன. இவை இந்தியாவின் வளமான கலாச்சாரப் பாரம்பரியம் மற்றும் நம் முன்னோர்களின் அசாதாரண கைவினைத்திறனுக்கு சான்றாகும்.”
இவ்வாறு பிரதமர் தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
பொது முடக்கம் தொடங்கியதில் இருந்து ஆதரவற்ற பெண்கள் / பிச்சைக்காரர்கள் / வீடற்றவர்கள் 1.27 கோடிக்கு மேற்பட்டோருக்கு இலவச உணவுக்கு ஏற்பாடு செய்தது - சமூக நீதி அதிகாரம் அளித்தல் அமைச்சகம்
பொது முடக்கம் தொடங்கியதில் இருந்து ஆதரவற்ற பெண்கள் / பிச்சைக்காரர்கள் / வீடற்றவர்கள் போன்ற 1.27 கோடிக்கும் மேற்பட்டோருக்கு ஏப்ரல் 10ம் தேதி வரை, பெரிய மாநகராட்சிகளுடன் இணைந்து சமூக நீதி மற்றும் அதிகாரம் அளித்தல் அமைச்சகம் இலவச உணவுக்கு ஏற்பாடு செய்துள்ளது. இந்த அமைச்சகம் ஏற்கெனவே தில்லி, மும்பை, கொல்கத்தா, சென்னை, ஹைதராபாத், பெங்களூரு, லக்னோ, நாக்பூர், பாட்னா, இந்தூர் ஆகிய 10 நகரங்களை தேர்வு செய்துள்ளது. பிச்சை எடுக்கும் தொழிலில் ஈடுபட்டுள்ளவர்கள் மறுவாழ்வுக்கு முழுமையான திட்டத்தை அமல் செய்வதற்கு இவை தேர்வு செய்யப்பட்டுள்ளன. மாநில அரசுகள் / யூனியன் பிரதேசங்கள் / உள்ளாட்சி அமைப்புகள் மற்றும் தன்னார்வ அமைப்புகள், நிறுவனங்கள் போன்றவற்றின் ஆதரவுடன், பிச்சைக்காரர்களை அடையாளம் காணுதல், மறுவாழ்வுக்கு ஏற்பாடு செய்தல், மருத்துவ வசதிகள், கலந்தாய்வு, கல்வி, தொழில் திறன் அளித்தல் ஆகியவை இதில் அடங்கும். இத்திட்டத்தை அமல் செய்வதற்கு மாநிலங்கள் / யூனியன் பிரதேசங்களுக்கு 100 சதவீத நிதி உதவி அளிக்கப்படுகிறது.
கோவிட்-19 தொற்று தாக்குதலால் நாடு எதிர்கொண்டுள்ள நெருக்கடி, அதன் தொடர்ச்சியாக பொது முடக்க நிலை அமல் காரணமாக ஏற்பட்டுள்ள சூழ்நிலையில், தற்போது பிச்சை எடுப்போர், சாலைகளில் சுற்றித் திரியும் பலர் பட்டினியால் அதிக சிரமங்களுக்கு ஆளாவார்கள் என்ற அச்சம் ஏற்பட்டுள்ளது. இதைக் கருத்தில் கொண்டு, பிச்சைக்காரர்கள் மற்றும் சாலைகளில் சுற்றித் திரிபவர்களுக்கு சமைத்த உணவை இலவசமாக வழங்குவதற்கு, உணவளிக்கும் மையங்களை உடனடியாக ஏற்படுத்துமாறு 10 நகரங்களின் மாநகராட்சிகளும் கேட்டுக்கொள்ளப்பட்டன. எதிர்காலத்தில் விரிவான தேசியத் திட்டத்தில் பயனாளிகளை அடையாளம் காணவும் இந்த ஏற்பாடு உதவிகரமாக இருக்கும்.
(
நிதி அமைச்சகம்
சரக்கு மற்றும் சேவை வரி இழப்பீட்டிற்காக மாநிலங்களுக்கு 12-வது தவணையாக ரூ 6,000 கோடியை மத்திய அரசு வழங்கியுள்ளது
மத்திய நிதி அமைச்சகம், சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்காக 12-வது தவணையாக ரூ 6,000 கோடியை மாநில அரசுகளுக்கு வழங்கியிருக்கிறது.
இதில், ரூபாய் 5,516.60 கோடி 23 மாநிலங்களுக்கும், ரூபாய் 483.40 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மிச்சமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து மற்றும் சிக்கிமுக்கு சரக்கு மற்றும் சேவை வரி முறையை செயல்படுத்தியதால் எந்த விதமான வருவாய் பாதிப்பும் இல்லை.
சரக்கு மற்றும் சேவை வரி முறையை செயல்படுத்தியதால் ஏற்பட்டுள்ள பற்றாக்குறையை எதிர்கொள்வதற்காக மாநிலங்கள் மற்றும் யூனியன் பிரதேசங்களின் சார்பில் சிறப்பு சாளரம் ஒன்றின் மூலம் மத்திய அரசு இந்த கடனை வாங்குகிறது.
இது வரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ 72,000 கோடி கடன்களுக்கு நிதி அமைச்சகம் வழி வகுத்துள்ளது.
இது தவிர, மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக கற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
இதில் தமிழ்நாட்டுக்கு ரூபாய் 9627 கோடி கடனாக பெற அனுமதி அளிக்கப்பட்டு, ரூபாய் 4550.36 கோடி இது வரை கடனாக சிறப்பு சாளரத்தின் கீழ் பெறப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1689707
சிறப்பு சேவைகள் மற்றும் கட்டுரைகள்
அரசு மின்னணு சந்தை கொள்முதல், தமிழ்நாடு சிறு மற்றும் குறு தொழில்துறைச்சங்கம் இடையே ஒப்பந்தம்
இந்தியாவின் முன்னணி கொள்முதல் இணையதளமான அரசு மின்னணு சந்தை கொள்முதல் தளம் தமிழ்நாடு சிறு மற்றும் குறு தொழில்துறை சங்கத்துடன் ஒப்பந்தம் மேற்கொள்வதை மகிழ்ச்சியுடன் அறிவித்துள்ளது.
சென்னையில் 2023 ஜூன் 21 அன்று நடைபெற்ற இதற்கான நிகழ்ச்சியில், தமிழ்நாடு சிறு மற்றும் குறு தொழில்துறை சங்கத்தலைவர் பொறியாளர் கே மாரியப்பன், ஒப்பந்தத்தில் கையெழுத்திட்டார். அரசு மின்னணு சந்தைக் கொள்முதல் தளத்தின் துணை தலைமைச் செயல் அதிகாரி துணை தலைமை இயக்குநருமான திரு ஏ வி முரளிதரன் தமிழ்நாடு சிறு மற்றும் குறு தொழில்துறை சங்க இணைச் செயலாளர் திரு ஜி கதிரேசன், அரசு மின்னணு சந்தைக் கொள்முதல் தளத்தின் வர்த்தக மேற்பார்வையாளர் திரு ரமேஷ் மகாதேவன், ஆலோசகர்கள் திரு கே எஸ் பிரசன்னா, திரு என் சபரீஷ் ஆகியோர் இந்நிகழ்ச்சிக்கு முன்னிலை வகித்தனர். இருதரப்பினருக்கும் இடையேயான இந்தக் கூட்டாண்மை மூலம் தமிழ்நாட்டில், சிறு மற்றும் குறு தொழில்துறை வளர்ச்சிக்கு சிறந்த வாய்ப்பு ஏற்பட்டுள்ளது.
கடந்த நிதியாண்டில் 36 மாநிலங்கள் மற்றும் யூனியன் பிரதேசங்கள் அரசு மின்னணு சந்தைக் கொள்முதல் தளத்தில் பெரும் பயனடைந்த 2-வது மாநிலமாக தமிழ்நாடு திகழ்ந்தது. இத்தளத்தின் மூலம் 2021-22-ம் நிதியாண்டில் 220.89 கோடி ரூபாய் அளவிற்கு கொள்முதல் நடைபெற்ற நிலையில், 2022-23-ம் நிதியாண்டில் 889.19 கோடி ரூபாய் அளவிற்கு கொள்முதல் நடைபெற்றுள்ளது.
-----
SM/IR/KPG/KRS
(Visitor Counter : 61
சுரங்கங்கள் அமைச்சகம்
இந்திய சுரங்கப் பணி அலுவலகம் மார்ச் 1ஆம் தேதி 75வது நிறுவன தினத்தைக் கொண்டாடுகிறது
மத்திய சுரங்க அமைச்சகத்தின் கீழ் இயங்கும் இந்திய சுரங்கப் பணி அலுவலகம் ஐபிஎம் நாக்பூரில் மார்ச் 1 ஆம் தேதி நிறுவன தினத்தைக் குறிக்கும் வகையில் 75வது “கனிஜ் திவாஸ்’’–ஐ கொண்டாடுகிறது. இந்த ஒரு நாள் விழாவில் மத்திய நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் திரு பிரலாத் ஜோஷி, மத்திய நிலக்கரி, சுரங்கம் மற்றும் ரயில்வே துறை இணை அமைச்சர் திரு ராவ்சாகேப் பாட்டீல் தன்வே ஆகியோர் உரையாற்றுகின்றனர். முற்பகலில் நடைபெறவுள்ள தொழில்நுட்ப அமர்வில், இந்தியாவின் சுரங்கத் துறையின் முன்னேற்றங்கள் மற்றும் சமீபத்திய முன்முயற்சிகளை எடுத்துக்காட்டும் சிறப்புக் கண்காட்சியை, சுரங்க அமைச்சகத்தின் செயலர் திரு விவேக் பரத்வாஜ் திறந்து வைக்கிறார்.
2021-22 மதிப்பீட்டு ஆண்டிற்கான நிலையான சுரங்க நடைமுறைகளை மேம்படுத்துவதற்காக 76 ஐந்து நட்சத்திர மதிப்பிலான சுரங்கங்களுக்கு பாராட்டு, பல்வேறு சுரங்க நிறுவனங்களின் விளக்கக்காட்சி, ஐபிஎம்மில் திரைப்படம் காட்சிப்படுத்தல், தபால் தலைகள் மற்றும் நினைவு பரிசு வெளியீடு ஆகியவை நிறுவன தின கொண்டாட்டத்தின் மற்ற சிறப்பம்சங்கள் ஆகும் .
தேசிய கனிமக் கொள்கை மாநாட்டின் பரிந்துரைகளின் அடிப்படையில் 1948 ஆம் ஆண்டு மார்ச் 1 ஆம் தேதி இந்திய சுரங்கப் பணி அலுவலகம்  உருவாக்கப்பட்டது. ஒரு சிறிய தொடக்கத்தில் இருந்து முற்றிலும் ஆலோசனை அமைப்பாக, பல ஆண்டுகளாக ஐபிஎம் நாட்டின் சுரங்க மற்றும் கனிமத் துறையின் பல்வேறு அம்சங்களைக் கையாளும் முதன்மையான தேசிய அமைப்பாக உருவெடுத்துள்ளது. சட்டப்பூர்வ விதிகளைச் செயல்படுத்துதல், பல்வேறு வளர்ச்சி நடவடிக்கைகளில் ஈடுபடுதல் ஆகியவையும் இதன் முக்கிய பணிகளாகும்